《水调歌头 和苏子美》
宋代·尹洙

万顷太湖上，朝暮浸寒光。吴王去后，台榭千古锁悲凉。

谁信蓬山仙子，天与经纶才器，等闲厌名缰。敛翼下霄汉，雅意在沧浪。

晚秋里，烟寂静，雨微凉。危亭好景，佳树修竹绕回塘。

不用移舟酌酒，自有青山渌水，掩映似潇湘。莫问平生意，别有好思量。

作者简介：尹洙（1001~1047年），字师鲁，河南府洛阳（今河南洛阳市）人。北宋时期大臣、散文家。天圣二年，考中进士，授正平主簿，迁河南户曹，选为馆阁校勘，迁太子中允。交好范仲淹，累贬经略判官。后期，迁右司谏、渭州知州、兼领泾原路经略公事，因事再贬均州酒税。庆历七年，去世，私谥河南先生。提倡古文运动，著有《河南先生文集》、《五代春秋》等传于世。